<classify> CHRISTINA GAULUHANGA-DAR ES SALAAM MAMIA ya waombolezaji wakiongozwa na Rais mstaafu, Ali Hassan Mwinyi,jana waliendelea kufika nyumbani kwa marehemu Dk. Reginald Mengi, Ada-Estate, Kinondoni kuendeleakuifariji familia yake. Mwinyi akitoa pole, alisema Mengi alikuwa mkarimu wa nafsi na malizake pia. Alisema kuondoka kwake ni pigo kwa familia na taifa kwa ujumla kwakuwakila chake kilikuwa ni cha jamii nzima. Hadi anaondoka duniani alikuwa anagawana na Watanzania wenzakebila kubagua...leo ametutoka pole mno kwa familia na jamii, alisema Mwinyi. Alisema hata maandiko matakatifu yanasema anayekosa na kurejea kuombamsamaha anatakiwa asamehewe. Tunamuombea kwa Mwenyezi Mungu ampe msamaha, pale alipokoseakatika maisha yake ya kutafuta asamehewe, alisema Mwinyi. Naye, Mwenyekiti Msaidizi wa Bodi ya Parole Taifa, Clemence Munisi,alisema yupo tayari kutoa eneo lake la kiwanja lililopo nyuma ya Bamaga Sinzakwa lengo la kujenga mnara wa kumbukumbu ya Dk. Mengi. Alisema matendo aliyoyafanya yanagusa jamii, hivyo ameshauri Serikaliijenge mnara huo na endapo litakosekana eneo, yupo tayari kutoa lake. Kwa upande wake, Waziri wa zamani wa Mazingira, Thelesa Huvisa,alisema alifanya kazi na Mengi ambaye alipanda miti mingi nchini. Alisema Mengi alitetea nchi hii hadi nchi nyingine za Afrika ambapohewa inayovutwa hapa nchini imechagizwa na yeye. Mwakilishi Mkazi wa Shirika la Chakula Duniani, Michael Danford,alisema wameguswa na kifo cha Mwenyekiti huyo Mtendaji wa Kampuni za IPP. Mwenyekiti wa Chama cha Wasiiona Tanzania, Louis Benedict, alisemamarehemu alikuwa na mahusiano makubwa na chama hicho. Alisema watakosa mambo mengi ambayo Mengi aliwaahidi ikiwamo kuendelezataasisi yake ya Dk. Mengi Foundation. Sauti yake ya yes we can bado inapenya katika masikio yetu,nasi tutaendelea kuyaishi maisha yake kwa vitendo, walioachiwa urithi wa malizake waendelee kuwahudumia watu wenye mahitaji maalumu, alisema Benedict. Pia, Mwanasheria Methusela Gwajima alisema alikutana na marehemu Wilayaya Nzega mkoani Tabora alikofika kwa lengo la kusaidia vikundi vya kijamii. Alisema Mengi alikuwa mtu wa kujishusha na alikuwa mtu wa kawaida. Ametuacha na fundisho maisha ni mafupi kadiri mtu anavyopandakimaisha na kubarikiwa, tujitahidi kutoa kwa wengine, alisema Gwajima. Alisema Dk. Mengi ni nembo ya upendo na ushirikiano hivyo ni vyematukayaishi maisha yake. Mwenyekiti wa Shule ya Msingi Regnald Mengi, iliyopo Sinza, TwahaChigeka alisema marehemu aliwajengea uzio katika shule hiyo na kuwapa Sh milioni100 hivyo amefanya makubwa kwao. Alisema kutangulia kwake iwe ni mfano kwa wengine kusaidia jamii. Baadhi ya watu mashuhuri waliohudhuria ni pamoja na Waziri mstaafu waFedha, Cleopa Msuya, Mbunge wa Chadema Easter Matiko na aliyekuwa Mbunge wa Kinondoni,Idd Azzan.  <topic>: KITAIFA 